Document ID: 32009R0047

PADOMES REGULA (EK) Nr. 47/2009
(2008. gada 18. decembris),
ar kuru groza Regulu (EK) Nr. 2183/2004, ar ko uz neiesaistītajām dalībvalstīm attiecina Regulu (EK) Nr. 2182/2004 par medaļām un žetoniem, kas līdzīgi euro monētām
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 308. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu,
ņemot vērā Eiropas Centrālās bankas atzinumu (1),
tā kā:
(1)
Ar Padomes Regulu (EK) Nr. 2183/2004 (2) uz dalībvalstīm, kas nav iesaistītās dalībvalstis, kuras uzskaitītas Regulā (EK) Nr. 974/98 (1998. gada 3. maijs) par euro ieviešanu (3), tika attiecināta Padomes Regulas (EK) Nr. 2182/2004 (4) piemērošana.
(2)
Regulā (EK) Nr. 2182/2004 ir izdarīti grozījumi ar Padomes Regulu (EK) Nr. 46/2009 (5). Ir svarīgi, lai noteikumi par medaļām un žetoniem, kas ir līdzīgi euro monētām, būtu vienādi visā Kopienā, un šajā nolūkā būtu jāpieņem vajadzīgie noteikumi.
(3)
Tādēļ attiecīgi būtu jāgroza Regula (EK) Nr. 2183/2004,
IR PIEŅĒMUSI ŠO REGULU.
1. pants
Regulas (EK) Nr. 2183/2004 1. pantu aizstāj ar šādu pantu.
“1. pants
Regulu (EK) Nr. 2182/2004, kā tā grozīta ar Regulu (EK) Nr. 46/2009 (6), piemēro arī tajās dalībvalstīs, kas nav iesaistītās dalībvalstis, kuras uzskaitītas Regulas (EK) Nr. 974/98 1. panta a) punktā.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama dalībvalstīs.
Briselē, 2008. gada 18. decembrī

Labels: 11
2
7
0
3
15